Diari Oficial de la Generalitat Valenciana


Sumari del DOGV 4441, del 17-02-2003 (2003/1537)

Informació pública de les bases específiques per a la provisió en propietat, mitjançant concurs oposició lliure d'una plaça de tècnic d'administració especial, tècnic mitjà de recaptació.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4441

Data del DOGV
:   17-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1537


Data del document
:   16-01-2003

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * concurs administratiu
    * ciència econòmica
    * administració local

Informació pública de les bases específiques per a la provisió en propietat, mitjançant concurs oposició lliure d'una plaça de tècnic d'administració especial, tècnic mitjà de recaptació. [2003/M1537]
  
Mitjançant Resolució de l'Alcaldia número 104/2003, de data 16 de gener de 2003, s'ha aprovat:
  
Bases específiques per a la provisió en propietat, mitjançant concurs oposició lliure d'una plaça de tècnic d'administració especial, tècnic mitjà de recaptació, vacant en la plantilla de personal funcionari municipal. Oferta d'ocupació pública de 1999 de l'Ajuntament de Puçol.
  
Primera. Objecte de la convocatòria
  
És objecte de la present convocatòria la provisió en propietat, pel procediment de concurs oposició lliure, d'una plaça de tècnic d'administració especial, tècnic mitjà de recaptació, vacant en la plantilla de personal funcionari d'este Ajuntament, pertanyent a l'escala d'administració especial, grup B.
  
Segona. Requisits dels aspirants
  
Per a ser admesos a la realització de las proves selectives, els aspirants hauran de reunir els següents requisits, que hauran de complir l'últim dia del termini de presentació de sol·licituds i mantindre'l durant tot el procés selectiu.
  
a) Tindre la nacionalitat espanyola o la de qualsevol estat membre de la Comunitat Europea.
  
b) Tindre complits els 18 anys, sense excedir de l'edat legal de jubilació.
  
c) Estar en possessió del títol de Diplomatura en Ciències Econòmiques o Empresarials o haver-hi cursat els tres primers cursos d'alguna d'estes dos carreres.
  
d) No patir malaltia ni estar afectats per limitació física o psíquica incompatible amb l'acompliment de las funciones o que les impossibilite.
  
e) No haver sigut separat, mitjançant expedient disciplinari, del servici de cap administració pública, ni trobar-se inhabilitat per a l'acompliment de funcions públiques.
  
Tercera. Sol·licituds
  
Qui desitge participar en les proves selectives deurà presentar la corresponent instància dirigida a l'alcalde president, en la qual farà constar que reuneixen tots els requisits exigits en la convocatòria, i s'hi hauran d'adjuntar els comprovants següents:
  
- Resguard justificatiu d'haver-hi pagat els drets d'examen que es fixen en la quantitat de trenta-sis euros amb sis cèntims (36,06 EUR). El pagament d'estos drets s'efectuarà en el compte d'este Ajuntament en Bancaixa número 9270-5621-32-8391579748, o per gir postal o telegràfic, dirigit a la tresoreria municipal, on s'indicarà clarament la plaça objecte de la convocatòria, així com la persona que realitza l'ingrés.
  
- Fotocòpia compulsada del DNI.
  
- Fotocòpia compulsada del títol exigit en la convocatòria.
  
La documentació que hauran d'aportar els aspirants per a acreditar que complixen els requisits exigits en la convocatòria es farà mitjançant l'original o la fotocòpia compulsada o cotejada.
  
El termini de presentació de sol·licituds serà de 20 dies hàbils comptats a partir del dia següent al de la publicació de l'extracte de la convocatòria en el Boletín Oficial del Estado.
  
Las sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre.
  
Quarta. Admissió d'aspirants
  
Una vegada finalitzat el termini de presentació d'instàncies, l'Alcaldia dictarà una resolució per la qual es declararan aprovades les llistes provisionals d'aspirants admesos i exclosos.
  
En esta resolució que es publicarà en el Butlletí Oficial de la Província de València i al tauler d'anuncis, constarà el nom i cognoms de els aspirants admesos i exclosos i, en el seu cas, el motiu de no-admissió. Contra esta resolució es podrà presentar reclamació en el termini de 10 dies hàbils. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.
  
En el mateix acte administratiu s'indicarà, a més a més, el dia, data i hora del començament de las proves selectives, l'orde d'actuació dels aspirants i la composició dels tribunals. Tot això sense perjuí del que disposa l'article 71 de la Llei 30/1992, de 26 de novembre, pel que es referix a l'esmena de deficiències.
  
Cinquena. Tribunal qualificador
  
President: el president de la corporació o un membre d'esta en qui delegue.
  
Secretari: el secretari de la corporació o funcionari d'esta en qui delegue, que actuarà amb veu però sense vot.
  
Vocals:
  
- Un representant del professorat oficial, designat per la Direcció General d'Administració Territorial.
  
- Un representant de l'administració del Govern Valencià, designat per la Direcció General d'Administració Territorial.
  
- El funcionari que ocupe la direcció del respectiu servici dins de l'especialitat o un tècnic superior o un expert designat pel president de la corporació municipal.
  
- Un funcionari de carrera, designat per la corporació a proposta de la Junta de Personal o per l'òrgan de representació del personal si n'hi ha.
  
- Un membre de la corporació, a designar entre els representants dels grups polítics municipals. O bé, un funcionari de carrera designat pels representants dels grups polítics municipals.
  
- Un membre de la corporació, a designar entre els representants dels grups polítics municipals. O bé, un funcionari de carrera designat pels representants dels grups polítics municipals.
  
A més hi assistiran:
  
- Amb veu però sense vot: dos representants sindicals.
  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requerisquen, que col·laboraran amb el tribunal i tindran veu, però no vot.
  
La composició del tribunal serà predominantment tècnica i els vocals deuran posseir nivells de titulació o especialització iguals o superiors als exigits per a l'accés a la plaça convocada.
  
6. En allò no previst en estes bases específiques regirà lo disposat en las bases generales publicades en els butlletins oficials de la província núm. 299 de data 17.12.97, núm. 76 de data 31.03.98 i núm. 109 de data 09.05.00; i en els diaris oficials de la Generalitat Valenciana núm. 3.145 de data 18.12.97, núm. 3.228 de data 23.04.98 i núm. 3.744 de data 08.05.00.
  
Setena. Fase d'oposició
  
7.1. Primer exercici. Obligatori i eliminatori.
  
Consistirà en la realització per escrit d'una prova de coneixements referida als continguts del programa recollits en els apartats A) i B) del temari.
  
L'exercici consistirà en un test de 60 preguntes amb tres respostes alternatives, serà només una d'elles correcta. El temps de realització serà de 90 minuts.
  
7.2. Segon exercici. Obligatori i eliminatori.
  
Consistirà en el desenvolupament per escrit, durant un temps mínim de tres hores i un màxim de quatre, a determinar pel tribunal, de dos temes elegits d'entre tres estrets a l'atzar de l'apartat C) del temari.
  
Una vegada conclosa la prova, els exercicis seran introduïts en un sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
7.3. Tercer exercici. Obligatori i eliminatori.
  
Consistirà a resoldre per escrit, en un temps mínim de tres hores i màxim de quatre, a determinar pel tribunal, dos supòsits pràctics referits a matèries jurídiques o econòmiques, segons l'objecte de la convocatòria, i que seran fixades peel tribunal immediatament abans de celebrar-se l'exercici.
  
7.4. Quart exercici. Obligatori i no eliminatori.
  
Consistirà a traduir del valencià al castellà i viceversa, d'acord amb la normativa sobre l'ús del valencià de la Generalitat Valenciana, un text proposat pel tribunal, en un temps màxim d'una hora.
  
Huitena. Qualificació dels exercicis
  
El primer exercici es qualificarà de 0 a 10 punts, i serà necessari obtenir per a superar-lo un mínim de 5 punts.
  
Les contestacions errònies es valoraran negativament amb una penalització equivalent a un terç del valor de cada contestació correcta.
  
El segon exercici es qualificarà de 0 a 10 punts, i serà necessari obtenir per a superar-lo un mínim de 5 punts.
  
En este exercici el tribunal apreciarà fonamentalment la capacitat i formació general, la precisió i rigor en l'exposició i la claredat d'idees.
  
El tercer exercici es qualificarà de 0 a 10 punts, i serà necessari obtenir para superar-lo un mínim de 5 punts.
  
El quart exercici es qualificarà de 0 a 1 punt, i no tindrà caràcter eliminatori.
  
En cas d'empat entre aspirants, l'orde s'establirà atenent al que disposa la base novena, apartat 9.4.5 de les generals.
  
El resultat final s'obtindrà sumant las puntuacions obtingudes en cada exercici pels aspirants.
  
Novena. Fase de concurs
  
Només podran participar en la fase de concurs els aspirants que hagen superat els exercicis de la fase d'oposició.
  
Els mèrits al·legats pels participants deuran haver sigut obtinguts o computats fins la data de finalització del termini de presentació d'instàncies.
  
La valoració dels mèrits al·legats i degudament acreditats pels aspirants en la fase de concurs s'ajustarà al següent barem:
  
1. Coneixements del valencià:
  
Per coneixements del valencià es valorarà fins a un màxim d'1 punt, d'acord amb la possessió del corresponent certificat expedit per la Junta Qualificadora de Coneixements de Valencià, i qualsevol altre títol de valencià homologat per este organisme.
  
Coneixement del grau elemental: 0,50 punts
  
Coneixement del grau mitjà: 0,75 punts
  
Coneixement del grau superior: 1 punt
  
En el supòsit de posseir diversos certificats, només es valorarà el de nivell superior.
  
2. Cursos de formació i perfeccionament:
  
Es valorarà fins a un màxim de 3 punts.
  
Només es valoraran els cursos convocats i organitzats per la universitat, instituts o escoles oficials de funcionaris, o altres entitats sempre que en este últim cas hagueren sigut homologats per l'Institut Valencià d'Administració Pública. Així mateix es valoraran els cursos de formació continua dins de l'acord nacional de Formació Contínua en les Administracions Públiques en qualsevol de les seues edicions.
  
2.1. Cursos de formació i perfeccionament genèrics relacionats amb l'administració local.
  
La valoració de cada curs s'efectuarà en funció de la seua duració d'acord amb la següent escala:
  
De 10 o més hores: 0,10 punts
  
De 25 o més hores: 0,25 punts
  
De 50 o més hores: 0,50 punts
  
De 100 o més hores: 1 punt
  
2.2. Cursos de formació i perfeccionament específics relacionats amb las tasques pròpies de la plaça que es convoca.
  
La valoració de cada curs s'efectuarà en funció de la seua duració d'acord amb la següent escala:
  
De 10 o més hores 0,20 punts
  
De 25 o més hores 0,50 punts
  
De 50 o més hores 1 punt
  
De 100 o més hores 2 punts
  
3. Per serveis prestats en plaça o lloc anàleg, en el mateix grup de funcionaris o categoria laboral:
  
Es valoraran els treballs realitzats en l'administració local, organismes autònoms d'ella dependents o empreses públiques municipals amb 0,50 punts per any treballat, fins a un màxim de 2 punts.
  
A estos efectes no es computaran els períodes de temps inferiors a l'any.
  
Els serveis prestats deuran acreditar-se mitjançant certificats en el quals es faça constar el temps treballat i les funcions assignades al lloc de treball, o els documents acreditatius de les empreses on l'aspirant ha treballat.
  
4. Entrevista: Fins a un màxim d'1 punt.
  
Deu. Publicitat de les llistes
  
10.1. Al finalitzar cada un dels quatre exercicis de la fase d'oposició, el tribunal publicarà en el lloc de l'examen i al tauler d'anuncis d'este Ajuntament, la relació d'aspirants amb expressió del seu nom, cognoms, DNI i la puntuació obtinguda. S'entendrà que han superat l'exercici corresponent únicament aquells aspirants que hagen obtingut la puntuació mínima exigida per a superar cada un dels exercicis, segons el que disposa la base 8 d'esta convocatòria.
  
10.2. Una vegada finalitzada la fase d'oposició, el tribunal, mitjançant anunci, publicarà a tauler d'anuncis d'este Ajuntament la llista amb la qualificació final de la fase d'oposició, que constituirà la llista dels aspirants que han superat la fase d'oposició, per orde de puntuació, i que deuen passar a la fase de concurs.
  
Als aspirants inclosos en la citada llista se'ls concedirà un termini de 10 dies hàbils perquè presenten un currículum acompanyat de tots aquells documents acreditatius dels mèrits previstos en la base 9 d'esta convocatòria.
  
10.3. Una vegada baremats els mèrits, el tribunal exposarà al tauler d'anuncis de l'Ajuntament la llista d'aspirants amb la puntuació obtinguda en la fase de concurs, se'ls concedirà un termini de 10 dies hàbils perquè formulen les reclamacions i esmenes que estimen pertinents en relació amb el barem.
  
10.4. Resoltes les possibles al·legacions i esmenes, el tribunal, mitjançant anunci, publicarà al tauler d'anuncis d'este Ajuntament la relació definitiva d'aspirants aprovats per orde de puntuació total.
  
En cap cas, el tribunal podrà declarar que ha aprovat el procés selectiu un nombre superior al de llocs de treball convocats.
  
ANNEX
  
Programa temari
  
A) Matèries comunes
  
Tema 1. La Constitució Espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. La Corona.
  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i autonòmiques. Relacions entre l'ordenament estatal i els ordenaments autonòmics.
  
Tema 3. El govern i l'administració. Principis constitucionals de l'administració. Relacions entre el govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Tema 4. El Tribunal Constitucional. Organització, composició i funcions. Classes i efectes de les sentències. Reforma constitucional.
  
Tema 5. Organització territorial de l'estat. Principis generals. Les comunitats autònomes. Distribució de competències. Relacions entre l'estat i les comunitats autònomes. Finançament de les comunitats autònomes. L'administració local.
  
Tema 6. L'administració de l'estat: organització central. El Consell de Ministres. El president del govern. Els ministres. Secretaris d'estat. Subsecretaris. Secretaries generals i directors. Òrgans consultius.
  
Tema 7. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Aprovació i reforma. Competències de la Generalitat Valenciana i el seu desenrotllament normatiu. Especial referència al règim local: desenrotllament legal i reglamentari.
  
Tema 8. La Generalitat Valenciana: institucions. Les Corts: composició, constitució i funcions. Llei de Govern Valencià. El president de la Generalitat, elecció, estatut personal i atribucions.
  
Tema 9. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local. La doctrina del Tribunal Constitucional.
  
Tema 10. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.
  
Tema 11. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Conservació, conversió i revalidació. Irregularitats no invalidants. Revisió dels actes administratius: classes. Actes presumptes: requisits i efectes.
  
Tema 12. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú: contingut i àmbit d'aplicació. Els subjectes. Les fases del procediment administratiu: iniciació, ordenació, instrucció i terminació del procediment administratiu. Procediments especials.
  
B) Matèries específiques relacionades amb el lloc de treball. Bloc 1
  
Tema 1. La potestat reglamentària de les entitats locals: reglaments i ordenances. Procediment d'elaboració. El Reglament Orgànic. Els bans.
  
Tema 2. El municipi: Concepte i elements. El terme municipal. Alteracions de termes municipals. La població municipal. El padró d'habitants.
  
Tema 3. L'alcalde. Atribucions. Els tinents d'alcalde. Altres òrgans unipersonals en la gestió desconcentrada del municipi: la seua relació amb l'alcalde. Règim jurídic de l'activitat de l'alcalde: resolucions del president de la corporació, recursos i responsabilitat.
  
Tema 4. L'ajuntament en ple: composició i atribucions. La comissió de govern: composició, nomenament i atribucions. Les comissions informatives. Les juntes de districte i altres òrgans de gestió desconcentrada.
  
Tema 5. Règim de sessions i acords de les corporacions locals. Normes reguladores. Les sessions. Les seues classes, requisits i procediment de celebració i constitució. Especial referència a la sessió constitutiva de la corporació després del procés electoral.
  
Tema 6. Els acords de les corporacions locals. Classes i formes. Sistemes de votació. Informes del secretari i de l'interventor. Actes i certificats. Les resolucions del president de la corporació.
  
Tema 7. La contractació local: principis generals i peculiaritats del règim local respecte a la tipologia dels contractes, adjudicació i formalització. Especial consideració a l'extinció de contractes i a les garanties i responsabilitat de la contractació.
  
Tema 8. Règim jurídic dels béns locals. Els béns de domini públic. Peculiaritats del seu règim jurídic en l'àmbit local.
  
Tema 9. Béns patrimonials de les entitats locals: adquisició i alienació. Administració, ús i aprofitament. Els béns comunals.
  
Tema 10. Imposició i ordenació dels tributs locals. Les ordenances fiscals, contingut i procediment d'aprovació. Reclamacions i recursos en matèria tributària. Ingressos locals no impositius, especial referència al crèdit local.
  
Tema 11. Ingressos de dret privat. Subvencions i altres ingressos de dret públic. Les tarifes dels servicis públics. Règim jurídic de les taxes, contribucions especials i preus públics. La gestió, recaptació i inspecció dels tributs locals.
  
Tema 12. Els impostos locals. L'impost sobre béns immobles. L'impost sobre activitats econòmiques. L'impost sobre vehicles de tracció mecànica. L'impost sobre construccions, instal·lacions i obres. L'impost sobre l'increment de valor dels terrenys de naturalesa urbana.
  
Tema 13. El pressupost de les entitats locals. Estructura. Procediment d'aprovació, execució i liquidació. Modificacions de crèdit. Règim pressupostari d'empreses i organismes autònoms de les entitats locals.
  
Tema 14. Fases d'aprovació de la despesa i ordenació del pagament. Control i intervenció de la despesa i règim de comptes. Nou sistema de comptabilitat pública local: principis generals.
  
C) Matèries específiques relacionades amb el lloc de treball. Bloc 2
  
Tema 15. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. La pròrroga pressupostària.
  
Tema 16. L'estructura pressupostària. Els crèdits del pressupost de despeses: delimitació, situació i nivells de vinculació jurídica. Els principis pressupostaris.
  
Tema 17. Les modificacions de crèdit: classes, concepte, finançament i tramitació.
  
Tema 18. L'execució del pressupost de despeses i d'ingressos: Les seues fases. Els pagaments a justificar. Les bestretes de caixa fixa. Les despeses de caràcter plurianual.
  
Tema 19. La liquidació del pressupost. Tramitació. Els romanents de crèdit. El resultat pressupostari: Concepte, càlcul i ajustos. El romanent de tresoreria: concepte i càlcul. Anàlisi del romanent de tresoreria per a despeses amb finançament afectat i del romanent de tresoreria per a despeses generals.
  
Tema 20. El sistema de tresoreria. El subsistema d'ingressos. Característiques del sistema actual d'estructuració dels recursos locals. La distribució temporal dels ingressos ordinaris. El procés de cobrament. Les formes d'ingrés. L'ingrés descentralitzat i el cobrament en entitats col·laboradores de l'administració. Els mitjans de cobrament.
  
Tema 21. El subsistema de pagaments. El pla de disposició de fons. L'ordenació del pagament. La prioritat en el pagament. Les formes de pagament.
  
Tema 22. L'Estructura de la tresoreria. L'organització interna: Unitat Central de Tresoreria. Servicis auxiliars. L'organització externa: Estructura bancària
  
Tema 23. La Instrucció de comptabilitat per a l'administració local: Estructura i contingut. Documents comptables. Llibres de comptabilitat.
  
Tema 24. El compte general de les entitats locals. Els estats i comptes anuals i annexos de l'entitat local i els seus organismes autònoms: Contingut i justificació. Els comptes de les societats mercantils. Tramitació del compte general. Una altra informació a subministrar al ple, als òrgans de gestió i a altres administracions públiques.
  
Tema 25. El control intern de la gestió econòmica local: Necessitat i manifestacions. La funció interventora. Especial referència als inconvenients. Garanties dels òrgans de control intern. El control financer.
  
Tema 26. El control extern: Competència. Extensió. Tramitació. Els informes del Tribunal de Comptes. Possibles responsabilitats derivades dels actes i omissions en matèria de gestió econòmica local: Causes i classes de responsabilitat. Atenció especial a la responsabilitat comptable.
  
Tema 27. La gestió tributària en l'administració local. La competència de les entitats locals en la gestió tributària. Gestió recaptatòria en l'administració Local: La seua importància. Òrgans recaptadors en l'administració local: Enumeració i competències.
  
Tema 28. El deute tributari: components. Formes d'extinció del deute tributari. El pagament. Obligats al pagament. Deutors principals. Responsabilitat solidària i subsidiària. Temps de pagament. Mitjans de pagament. Justificants del pagament.
  
Tema 29. Garanties de pagament. Efectes del pagament. Ajornament i fraccionament de deutes.
  
Tema 30. Altres formes d'extinció dels deutes: enumeració. La prescripció. Compensació. Condonació. Insolvència. Recaptació en període voluntari. Procediment i lloc d'ingrés. Terminis d'ingrés.
  
Tema 31. El procediment de constrenyiment (I): Definició i caràcter. Potestat d'utilitzar la via de constrenyiment en l'administració local. Iniciació i efectes. Impugnació del recàrrec de constrenyiment. Suspensió.
  
Tema 32. El procediment de constrenyiment(II): Notificació. Títols per a l'execució. La provisió de constrenyiment. Recursos administratius contra la provisió de constrenyiment. Terminis d'ingrés.
  
Tema 33. El procediment de constrenyiment (III): L'embargament de béns. La provisió d'embargament. Béns inembargables. L'embargament de diners.
  
Tema 34. El procediment de constrenyiment (IV): L'embargament de béns immobles. Actuacions posteriors a l'embargament. Subhastes. Costes. Adjudicació de béns a l'administració local. Crèdits incobrables. Finalització de l'expedient de constrenyiment.
  
Tema 35. El servici de recaptació. Gestió directa. El personal al servici de recaptació en les corporacions locals. Distintes fórmules de gestió directa. Gestió cedida. Cessió a altres administracions. El paper de les diputacions.
  
Tema 36. Els recursos de les hisendes locals en el marc de la Llei 39/1988. Marc general del nou sistema de recursos tributaris de les entitats locals. El poder tributari derivat de les entitats locals. Principis del sistema tributari. Normes de gestió dels tributs locals.
  
Tema 37. La potestat reglamentària de les entitats locals. La imposició i ordenació dels tributs locals.
  
Tema 38. La revisió administrativa dels actes dictats en via de gestió dels tributs locals. El recurs de reposició i procediments especials de revisió.
  
Tema 39. Les taxes i els preus públics. Concepte. Fet imposable. Subjectes passius. Base imposable. Quota i meritació. Tipus de gravamen i deute tributari.
  
Tema 40. Les contribucions especials. Concepte. Fet imposable. Subjectes passius. Base imposable. Quota i meritació. Tipus de gravamen i deute tributari. Criteris de repartiment i quotes d'urbanització.
  
Tema 41. L'impost sobre béns immobles de naturalesa urbana. Concepte i naturalesa. Fet imposable. Beneficis fiscals. Subjecte passiu. Base imposable i base liquidable. Quota tributària. Període impositiva i meritació. Gestió de l'impost.
  
Tema 42. L'impost sobre activitats econòmiques. Naturalesa. Fet imposable. Beneficis fiscals i subjecte passiu. Quota tributària. Període impositiva i meritació. Gestió de l'impost. El recàrrec de les províncies.
  
Tema 43. L'impost sobre vehicles de tracció mecànica. Naturalesa i fet imposable. Subjecte passiu. Base imposable, quota i meritació. Gestió.
  
Tema 44. L'impost sobre construccions, instal·lacions i obres. Naturalesa i fet imposable. Subjecte passiu. Base imposable, quota i meritació. Gestió.
  
Tema 45. L'impost sobre l'increment de valor dels terrenys de naturalesa urbana. Naturalesa i fet imposable. Subjecte passiu. Base imposable, quota i meritació. Gestió.
  
Tema 46. El crèdit local. Naturalesa jurídica. Finalitat i duració. Competència. Límits i requisits per a la concertació d'operacions de crèdit.
  
Tema 47. La devolució d'ingressos indeguts. Principis generals. Procediment per al reconeixement del dret a la devolució.
  
Tema 48. La Llei 1/1998 de Drets i Garanties dels Contribuents. Principis generals. Devolucions i reembossaments. Drets i garanties en els procediments tributaris i de recaptació.
  
Contra les presents bases i la corresponent convocatòria, actes que esgoten la via administrativa, es pot interposar:
  
A. Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el dit recurs serà d'un mes, comptat des del sendemà a la publicació de les presents bases en el Butlletí Oficial de la Província de València i Diari Oficial de la Generalitat Valenciana. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició, sense haver notificat la seua resolució, en este cas quedarà expedita la via contenciós administratiu.
  
B. Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:
  
a) De dos mesos, comptats des de la publicació de les presents bases en el Butlletí Oficial de la Província de València i Diari Oficial de la Generalitat Valenciana, si no s'ha interposat el potestatiu recurs de reposició;
  
b) De dos mesos, comptats des del dia en què es notifique la resolució expressa del recurs de reposició, o
  
c) De sis mesos, comptats a partir del transcurs d'un mes des de la interposició del recurs de reposició sense haver notificat resolució expressa.
  
Sense perjuí de qualsevol altre recurs que s'estime procedent.
  
El que es fa públic per a general coneixement i als efectes oportuns.